**Eva Helene Sars Nansen** (1858–1907) var en norsk mezzosopran, gift med Fridtjof Nansen.

Liv og virke
------------

### Bakgrunn

Hun var datter av zoologen Michael Sars og Maren Sars. Hun ble født da moren var 47 år, og var yngst i en stor søskenflokk. 

Eva vokste opp i et rikt kulturelt hjem der moren tok aktivt del i selskapslivet med sin litterære salong hver søndag. Faren døde da hun var 11 år, og økonomisk var det trangt for moren å drive husholdningen. Sammen med sin musikalske søster Marie Christine gikk hun på musikkskole hos Thorvald Lammers (kommende svoger), og de ble begge med i hans nystartede sangkor Cæciliaforeningen 1880. 

### Sangerinne

Eva debuterte i Christiania Musikforening 1881. I perioden 1885–1888 studerte hun med den belgiske mezzosopranen Désirée Artôt i Berlin, og turnerte Norden med Erika Nissen. 

I 1889 giftet hun seg med Fridtjof Nansen som nettopp hadde fått godkjent sin avhandling om slimålens nervesystem. På sin siste konsert i 1899 framførte hun *Haugtussa*. De flyttet i 1901 til Polhøgda i Lysaker, tegnet av hennes fetter Hjalmar Welhaven. Der fikk hun sønnen Odd Nansen samme år. 

Eva og Fridtjof hadde tilsammen fem barn. Hun døde i 1907 av lungebetennelse. 

Albumet *Til Eva* (2009) er dedikert henne av Isa Katharina Gericke og Christian Ihle Hadland. Opptakene ble gjort på Polhøgda og gjengir de lieder som Eva Nansen ble kjent for, samt den nasjonalistiske stemning som Lysaker-kretsen innebar.

### Skipioner

Eva Sars (Nansen) var en kompetent skiløper. Hun og Cecilie Thoresen Krog tiltrakk seg oppmerksomhet som de eneste piker på Husebyrennet-skibshændelsen, da de ankom på ski.

Senere kom hun til å ha stor innflyyelse på innførelsen av kvinners rett til å delta i vintersport på like fot med menn. 

I påsken 1892 ble hun formentlig den første kvinne til å krysse Hardangervidda på ski, da hun gjorde det med sin mann Fridtjof Nansen. Ved denne anledning hadde hun et for tiden noe utfordrende skikostyme designet av Nansen selv og laget an henne, hvor hennes nederdel kun nådde henne litt under knærne. I artikkelen *Skiløbningen*, som ble offentliggjort i avisen *Verdens Gang* i mars 1893, argumenterte hun mot dem som moraliserte mot kvinners skiløp. 

* Eva Nansen (1858–1907) i konsertkjole ca. 1900  Foto: Wolfenstein, StockholmEva Nansen (1858–1907) i konsertkjole ca. 1900  Foto: Wolfenstein, Stockholm
* Eva Nansen (til høyre) med søsteren Mally Lammers (1850–1929) og mannen Thorvald Lammers (1841–1922).  Foto: NasjonalbiblioteketEva Nansen (til høyre) med søsteren Mally Lammers (1850–1929) og mannen Thorvald Lammers (1841–1922).  Foto: Nasjonalbiblioteket
* Eva Nansen (1858–1907) som nygiftEva Nansen (1858–1907) som nygift
* Eva og Fridtjof Nansen giftet seg i 1889.Eva og Fridtjof Nansen giftet seg i 1889.
* Eva og ektemannen Fridtjof Nansen med fire av fem barn 1902.Eva og ektemannen Fridtjof Nansen med fire av fem barn 1902.
* Fridtjof og Eva Nansen poserer i skiantrekk 1889.Fridtjof og Eva Nansen poserer i skiantrekk 1889.

Premier
-------

* Kong Oscar IIs belønningsmedalje 1900

Referanser
----------

1. 1 2   Norsk biografisk leksikon, oppført som Eva Helene Sars Nansen, Norsk biografisk leksikon ID Eva\_Nansen, besøkt 9. oktober 2017[Hentet fra Wikidata]
2. ↑   Norsk biografisk leksikon, nbl.snl.no[Hentet fra Wikidata]
3. ↑  (no) Eva Nansen i Store norske leksikon
4. ↑  *Cecilie Thoresen Krog*.

Eksterne lenker
---------------

* (en) Eva Nansen – kategori av bilder, video eller lyd på Commons Rediger på Wikidata

| * v
* d
* r
Familien Sars-Welhaven |
| --- |
| Michael Sars, ektefelle Maren Sars, hennes far Johan Ernst Welhaven, hennes søster Elisabeth Welhaven og hennes bror Johan S. Welhaven med sønn Hjalmar Welhaven
barn av Michael og Maren: Ernst, G.O. Sars, Eva Nansen, Mally Lammers
svigersønn Fridtjof Nansen, barnebarn Odd Nansen, svigersønn Thorvald Lammers |


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** Deutsche Biographie **·** Historisk befolkningsregister **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** Discogs
 |